**PODMIENKY STRAVOVANIA V SÚKROMNEJ ŠKOLSKEJ JEDÁLNI OD 1. 9. 2020**

* Dotácia na podporu výchovy k stravovacím návykom dieťaťa sa poskytuje vo výške 1,20 € na dieťa za každý stravovací deň, v ktorom sa dieťa zúčastnilo vyučovania v základnej škole a súčasne odobralo stravu.
* Zákonný zástupca žiaka prihlasuje svoje dieťa do zariadenia školského stravovania prostredníctvom „Zápisného lístka stravníka“ (§ 9 vyhlášky č. 330/2009 Z. z.), ktorý dostanú žiaci od svojich triednych učiteľov. Sú v ňom uvedené všetky podmienky stravovania.
* Riaditeľ školy na základe „Zápisného lístka stravníka“ prijme dieťa rozhodnutím o prijatí na stravovanie do zariadenia školského stravovania (podľa § 5 ods. 6 zákona č. 596/2003 Z. z.).
* Stravovanie je zabezpečené formou čipu; každý žiak zaregistruje svoj príchod do školy priložením čipu na čítačku čipov (čítačka je vo vestibule školy) a potom pri preberaní obedu (v školskej jedálni). Čipom sa žiak taktiež odhlási pri definitívnom odchode zo školy.
* Noví žiaci dostanú čip zdarma; v prípade straty škola poskytne žiakovi nový čip za poplatok 5 € a každý ďalší za poplatok 10 €; stratu čipu hlási žiak triednemu učiteľovi.
* Ak nebude príspevok na stravovanie uhradený k začiatku nasledujúceho mesiaca, strava bude žiakovi zablokovaná.
* Pokiaľ sa žiak nechce stravovať v školskej jedálni dlhšie časové obdobie (príp. celý školský rok), je potrebné odhlásiť žiaka u vedúcej školskej jedálne.
* Výdaj stravy pre žiakov zapísaných do školskej jedálne sa uskutočňuje podľa rozvrhu vyučovania v súlade so školským poriadkom.
* Evidencia výdaja stravy je realizovaná výdajným terminálom pri výdajnom okienku.
* Ak si stravník zabudol čip, je povinný to nahlásiť vedúcej školskej jedálne, v prípade jej neprítomnosti priamo kuchárke (alebo pani vrátničke), ktorá si ho zaeviduje a následne mu bude vydaný obed. Pri opakovanom nenosení čipu obed stravníkovi nebude vydaný, prepadá, pričom stravník ho musí uhradiť.
* Preplatky za stravu sa na konci školského roka prevedú na nasledujúci školský rok; žiakom, ktorí končia základnú školu, sa preplatok vráti bezhotovostnou formou v mesiaci júl.

Nárok na dotáciu na podporu výchovy k stravovacím návykom dieťaťa je počas bežného školského roka podmienený prítomnosťou dieťaťa alebo žiaka na výchovno-vzdelávacom procese (nie však počas mimoriadnej situácie). Ak rodič neodhlási dieťa včas zo stravy, (napr. z dôvodu choroby) dieťa nemá nárok na dotáciu a rodič je povinný uhradiť všetky náklady na stravovanie.